《题查叔羽罗浮梦梅图为周梅坪作》
清代·达受

江店酒初熟，亭皋鹤未还。谁家一声笛，吹梦落空山。

梨云澹若烟，雪月寒于水。中有看花人，几生修到此。

作者简介：（1791—1858）清僧。浙江海宁人，俗姓姚，字六舟，又字秋楫，号万峰退叟、小绿天庵僧。出家于海昌白马庙。性喜金石，善鉴别古器碑版，阮元称之为“金石僧”。又善刷拓古铜器款识，时称绝技。兼精刻竹。行脚半天下，后主西湖净慈寺，与戴熙、何绍基交善。有《小绿天庵吟草》等。